
ΑΠΟΦΑΣΕΙ Σ 

Αριθ. 2172/0051 (1) 

Σύσταση ελεγκτικής ομάδας για τη διενέργεια ελέγχου 
στο Περιφερειακό Επιχειρησιακό Πρόγραμμα (ΠΕΠ) 
«Δυτικής Μακεδονίας». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), 
όπως τροποποιήθηκε με το άρθρο 23 του ν. 3148/2003 
(ΦΕΚ Α' 136). 

2. Την υπ’ αριθμ. 14650/ΔΙΟΕ85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (ΦΕΚ Β' 519). 

3. Την υπ’ αριθμ. 2/40508/0004/23.7.2004 απόφαση του 
Υφυπουργού Οικονομίας και Οικονομικών «Μεταβίβαση 
αρμοδιοτήτων και της εξουσίας να υπογράφουν «με εντο¬ 
λή Υφυπουργού» στο Γ.Γ. Δημοσιονομικής Πολιτικής, 
στους Γενικούς Διευθυντές και στους Προϊσταμένους Δι¬ 
ευθύνσεων και Τμημάτων του Γενικού Λογιστηρίου του 
Κράτους» (ΦΕΚ Β' 1185), όπως τροποποιήθηκε με την υπ’ 
αριθμ. 2/20554/0004/19.4.2005 όμοια της (ΦΕΚ Β' 556) και 
ισχύει. 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 


αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ Β' 1170). 

5. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ.6) του ν. 2860/2000» (ΦΕΚ Β' 310). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2005. 

7. Το εγκεκριμένο ετήσιο πρόγραμμαΤεχνικής Βοήθειας 
της Ε.Δ.ΕΛ. για το έτος 2005. 

8. Την ανάγκη διενέργειας ουσιαστικού ελέγχου στο 
Π.Ε.Π. «Δυτικής Μακεδονίας» σε ενέργειες του ΕΤΠΑ, στο 
πλαίσιο ελέγχου των προγραμμάτων του Γ ΚΠΣ. 

9. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1.500 ευρώ, (πλέον εργοδοτι- 
κών εισφορών), για την αμοιβή των ελεγκτών, η οποία θα 
καλυφθεί από το Πρόγραμμα της Τεχνικής Βοήθειας της 
Ε.Δ.ΕΛ., αποφασίζουμε: 

1. Συνιστούμε Ελεγκτική Ομάδα για τη διενέργεια: 

α) ουσιαστικού ελέγχου στην Πράξη «Ενίσχυση Υφιστά- 
μενωνΜΜΕτης Περιφέρειας Δυτ. Μακεδονίας», υποέργο 
62 «Ενίσχυση της υφιστάμενης μεταποιητικής επιχείρη¬ 
σης «ΗΛΙΑΣ ΚΟΡΣΑΦΙΔΗΣ & Σια ΟΒΕ», που υλοποιείται 
από το Φορέα Διεύθυνση Σχεδιασμού & Ανάπτυξης της 
Περιφέρειας Δυτ. Μακεδονίας. 

β) ουσιαστικού ελέγχου στην Πράξη «Κατασκευή Νέων 
Δεξαμενών Νερού Πόλης Φλώρινας», υποέργο 1 «Κατα¬ 
σκευή Νέων Δεξαμενών Νερού Πόλης Φλώρινας», που 
υλοποιείται από το φορέα Δημοτική Επιχείρηση Ύδρευ¬ 
σης - Αποχέτευσης (ΔΕΥΑ) Φλώρινας. 

γ) ουσιαστικού ελέγχου στην Πράξη «Αποκατάσταση - 
Συντήρηση - Ανάδειξη Ι.Ν. Μεταμόρφωσης Σωτήρος Σα- 
μαρίνας Ν. Γρεβενών», υποέργο 1 «Αποκατάσταση -Συ- 
ντήρηση-Ανάδειξη Ι.Ν. Μεταμόρφωσης Σωτήρος Σαμαρί- 
νας Ν. Γρεβενών», που υλοποιείται από το φορέα 11η 
Εφορία Βυζαντινών Αρχαιοτήτων (11η ΕΒΑ) του Υπουρ¬ 
γείου Πολιτισμού. 

2. Μέλη της Ελεγκτικής ομάδας ορίζονται οι εξής : 

• Σέττας Ιωάννης, υπάλληλος της Δ/νσης Προγραμμα¬ 
τισμού και Ελέγχων (Δ51) του Γ.Α.Κ, ως συντονιστής. 

• Κουκάκης Χρήστος, υπάλληλος της Δ/νσης Προ¬ 
γραμματισμού και Ελέγχων (Δ51) του Γ.Α.Κ. 

• Ζέρβας Ανδρέας, μηχανικός της Δ/νσης Προγραμμα¬ 
τισμού και Ελέγχων (Δ51) του Γ.Λ.Κ. 

3. Ο έλεγχος θα διενεργηθεί, κατά το χρονικό διάστημα 
από 2 έως και 12.10.2005, σύμφωνα με το παρακάτω χρο¬ 
νοδιάγραμμα: 

• 2.10.2005, μετάβαση της ελεγκτικής ομάδας στην Κο¬ 
ζάνη. 

• 3.10.2005, στην έδρα της Ειδικής Υπηρεσίας Διαχεί¬ 
ρισης του ΠΕΠ «Δυτικής Μακεδονίας», στο Διοικητήριο 
ΖΕΠ Κοζάνης και στο Περιφερειακό Ταμείο Ανάπτυξης 
(ΠΤΑ) Δυτ. Μακεδονίας (Διοικητήριο ΖΕΠ Κοζάνης). 

• 4.10.2005, στην έδρα της Εθνικής Τράπεζας της Ελ¬ 
λάδας, επί της οδού Μ. Ιακώβου 11 (Σιάτιστα). 

• 5.10.2005, στη Διεύθυνση Σχεδιασμού & Ανάπτυξης 
(ΔΙΣΑ) της Περιφέρειας Δ. Μακεδονίας, στο Διοικητήριο 
ΖΕΠ Κοζάνης και μετακίνηση της ελεγκτικής ομάδας στη 
Νεάπολη Κοζάνης, για επίσκεψη στο φυσικό αντικείμενο 
της 1ης πράξης. Μετά το πέρας του ελέγχου, η ελεγκτική 
ομάδα θα μεταβεί στη Φλώρινα. 

• 6.10.2005, στην έδρα της ΔΕΥΑ Φλώρινας. 

• 7.10.2005, θα πραγματοποιηθεί επιτόπιος έλεγχος 
φυσικού αντικειμένου της δεύτερης ελεγχόμενης Πρά¬ 
ξης· 

• 8.10.2005, μετάβαση της ελεγκτικής ομάδας στη Βέ¬ 
ροια. 

• 10.10.2005 στην έδρα της 1ης ΕΒΑ/Υπ. Πολιτισμού, 
φορέα υλοποίησης του τρίτου ελεγχόμενου έργου. 

• 11.10.2005, θα πραγματοποιηθεί επιτόπιος έλεγχος 
φυσικού αντικειμένου της τρίτης ελεγχόμενης Πράξης. 

• 12.10.2005 επιστροφή της ελεγκτικής ομάδας στην 
Αθήνα. 

Για τις διαδοχικές μετακινήσεις των ελεγκτών είναι δυ¬ 
νατή η χρήση Ι.Χ. αυτοκινήτου ή οποιουδήποτε μέσου μα¬ 
ζικής μεταφοράς. Κατά τις μετακινήσεις για τις ανάγκες 
του ελέγχου εντός των Νομών, όπου θα διεξαχθεί ο έλεγ¬ 
χος, δύναται να χρησιμοποιηθεί ταξί. 

4. Έργο της Ελεγκτικής Ομάδας ειδικότερα είναι: 

- Ο έλεγχος του συστήματος διαχείρισης και ελέγχου 
των Τελικών Δικαιούχων, για τα συγκεκριμένα υποέργα. 

- Η διαπίστωση της πορείας υλοποίησης των ελεγχόμε¬ 
νων υποέργων, σύμφωνα με τις εθνικές και κοινοτικές δια¬ 
τάξεις. 

- Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών. 

- Η εξακρίβωση της υλοποίησης του φυσικού αντικειμέ¬ 
νου των υποέργων. 

5. Μετά το πέρας του ελέγχου, θα συνταχθεί έκθεση με 
τα αποτελέσματα ελέγχου, σύμφωνα με την ΚΥΑ αρ. 
πρωτ. 907/052/2.7.2003 (ΦΕΚ 878/2.7.2003). 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση σύμφωνα με το υπό στοιχείο 
4 του προοιμίου της απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2005 

Με εντολή Υφυπουργού 
Η Γ ενική Διευθύντρια 
Διοίκησης και Δημοσιονομικών Ελέγχων 
Κ. ΑΝΤΩΝΟΜΑΝΩΛΑΚΗ 


Αριθμ. 07/ΔΤΑ/5523 (2) 

Έγκριση Κανονισμού λειτουργίας Νομικού Προσώπου 
Δημοσίου Δικαίου «Δημοτικός Παιδικός Σταθμός» 
Αίγινας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 26 του Π/τος 410/1995 
όπως αντικαταστάθηκε με το άρθρο 12 του ν. 2880/2001 
πρόγραμμα «ΠΟΛΙΤΕΙΑ» για μεταρρύθμιση και εκσυγχρο¬ 
νισμού της Δημ. Δ/σης & άλλες διατάξεις. 

2. Τις διατάξεις του άρθρου 9 του ν. 2503/1997 (ΦΕΚ 
107/1997τ.Α'.) Δ/ση, Οργάνωση, Στελέχωσητης Περιφέ¬ 
ρειας, Ρύθμιση θεμάτων για την Τοπική Αυτοδιοίκηση και 
άλλες διατάξεις. 

3. Τις διατάξεις του άρθρου 203 του π.δ. 410/1995. 

4. Την 16065/17.4.2002 Κ.Υ.Α. των Υφυπουργών Εσωτε¬ 
ρικών Δημ. Δ/σης & Αποκ/σης και Υγείας και Πρόνοιας 
(ΦΕΚ 497/22.4.2002 τ.Β'.) «Περί πρότυπου Κανονισμού 
Λειτ. Δημ. & Κοιν. Νομ. Προσώπων Δ. Δ. Παιδικών & 
Βρεφ/κων Σταθμών». 

5. Την 07/ΔΤΑ/16193/22.10.1997 απόφασή μας με την 
οποία συστήθηκε το Νομικό Πρόσωπο Δημοσίου Δικαίου 
με το όνομα «Δημοτικός Παιδικός Σταθμός Αίγινας». 

6. Την οικ. 16978/12.11.2003 απόφαση του Γεν. Γραμ. 
Περ. Αττικής (ΦΕΚ 1693/18.11.2003 τ.β.), «περί μεταβίβα¬ 
σης αρμοδιοτήτων και εξουσίας υπογραφής». 

7. Την 07/ΔΤΑ/21022/27.12.2001 απόφασή μας περί 
έγκρισης του Ο.Ε.Υ. 

8. Την 37/2005 απόφαση του Δημοτικού Συμβουλίου 
Αίγινας, αποφασίζουμε: 

Εγκρίνουμε τον Κανονισμό Λειτουργίας του Νομικού 
Προσώπου Δημοσίου Δικαίου «Δημοτικός Παιδικός Σταθ¬ 
μός Αίγινας» ως εξής: 

Άρθρο 1 

Σκοπός του Ν.Π.Δ.Δ. 

Ο ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΑΙΓΙΝΑΣ είναι κυ¬ 
ρίαρχα χώρος αγωγής και ασφαλούς διαμονής για παιδιά 
προσχολικής ηλικίας και σκοπό έχει: 

Να παρέχει ενιαία προσχολική αγωγή σύμφωνα με τα 
πλέον σύγχρονα επιστημονικά δεδομένα. 

Να βοηθάει τα παιδιά να αναπτυχθούν ολόπλευρα, σω¬ 
ματικά, νοητικά, συναισθηματικά και κοινωνικά. 

Να εξαλείφει κατά το δυνατό τις διαφορές που τυχόν 
προκύπτουν από το πολιτιστικό, οικονομικό και μορφωτι¬ 
κό επίπεδο των γονέων τους. 

Να εξυπηρετεί τους γονείς και παράλληλα να τους ευ¬ 
αισθητοποιεί πάνω σε θέματα σύγχρονης παιδαγωγικής 
και ψυχολογίας. 

Να βοηθάει τα παιδιά προσχολικής ηλικίας στην ομαλή 
μετάβαση τους από το οικογενειακό στο σχολικό περι¬ 
βάλλον. 

Να παρέχει ημερήσια διατροφή και φροντίδα στα παι¬ 
διά που φιλοξενεί τηρώντας τους κανόνες υγιεινής και 
ασφάλειας. 

Άρθρο 2 

Όργανα διοίκησης 

1. Ο ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΑΙΓΙΝΑΣ διοι- 
κείται από το Διοικητικό Συμβούλιο, που αποτελείται από 
επτά μέλη, τα οποία μαζί με τους αναπληρωτές τους ορί¬ 
ζονται από το Δημοτικό Συμβούλιο του Δήμου Αίγινας. 

2. Μέλη του Διοικητικού Συμβουλίου είναι Δημοτικοί 
σύμβουλοι, δημότες ή κάτοικοι που έχουν ανάλογη επαγ¬ 
γελματική και κοινωνική δράση ή ειδικές γνώσεις, ανάλο¬ 
γα με το σκοπό των νομικών προσώπων. Στο Διοικητικό 
Συμβούλιο μετέχουν και εκπρόσωποι γονέων των παιδιών 
που φιλοξενούνται στο νομικό πρόσωπο όπως επίσης και 
εκπρόσωποι των εργαζομένων σε αυτό, οι οποίοι ορίζο¬ 
νται κατά τις διατάξεις του άρθρου 4 του παρόντος. 

3. Ο ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΑΙΓΙΝΑΣ και οι 
πράξεις του Διοικητικού Συμβουλίου του υπάγονται στην 
εποπτείατου Δήμου Αίγινας και του Δημοτικού Συμβουλίου 
υπό του οποίου και συνεστήθη εφαρμοζομένων αναλογικά 
των διατάξεων του π.δ./τος 410/1995. 

Πρόεδρος του Διοικητικού Συμβουλίου του Νομικού 
Προσώπου είναι ο Δήμαρχος ή άλλο μέλος αιρετό ή μη 
που ορίζεται από αυτόν. 

Ως Αντιπρόεδρος εκλέγεται από το Διοικητικό Συμβού¬ 
λιο του νομικού προσώπου ένα από τα μέλη αυτού. 

Άρθρο 3 

Συμμετοχή γονέων και εκπροσώπων των εργαζομένων 

Ι.Στο Διοικητικό Συμβούλιο του Ν.Π.Δ.Δ. με την επωνυ¬ 
μία ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΑΙΓΙΝΑΣ μετέχει 
ένας εκπρόσωπος των γονέων των φιλοξενουμένων παι¬ 
διών ο οποίος υποδεικνύεται με τον αναπληρωτή του από 
το Σύλλογο Γονέων και Κηδεμόνων. 

2. Στο Διοικητικό Συμβούλιο του νομικού προσώπου επί¬ 
σης μετέχει ένας εκπρόσωπος των εργαζομένων στο Δη¬ 
μοτικό Παιδικό Σταθμό Αίγινας που υποδεικνύεται μαζί με 
τον αναπληρωτή του από ειδική συνέλευση στην οποία 
παίρνει μέρος το σύνολο των εργαζομένων στο νομικό 
πρόσωπο. 

Άρθρο 4 

Αρμοδιότητες Διοικητικού Συμβουλίου -Συνεδριάσεις 

1. Το Διοικητικό Συμβούλιο του νομικού προσώπου με 
την επωνυμία ΔΗ ΜΟΤΙΚΟΣ ΠΑΙΔΙ ΚΟΣ ΣΤΑΘΜΟΣ ΑΙΓΙΝΑΣ 
κατευθύνει τη δράση αυτού για την εκπλήρωση της απο¬ 
στολής του, διοικεί και διαχειρίζεται την περιουσία και 
τους πόρους του νομικού προσώπου, εγκρίνει και υπο¬ 
βάλλει τον ετήσιο προϋπολογισμό, απολογισμό και ισο¬ 
λογισμό, εκπονεί επενδυτικά προγράμματα και προγράμ¬ 
ματα ανάπτυξης των δραστηριοτήτων του νομικού προ¬ 
σώπου και ενγένει αποφασίζει για κάθε θέμα για το οποίο 
κρίνεται αρμόδιο από το νόμο και τον παρόντα Κανονι¬ 
σμό. 

2. Το Διοικητικό Συμβούλιο συνεδριάζει τακτικά μια φο¬ 
ρά το μήνα ή συχνότερα εφόσον αυτό κριθεί αναγκαίο 
από τον Πρόεδρο ή το ζητήσει εγγράφως το ένα τρίτο 
(1/3) των μελών του. Στην τελευταία αυτή περίπτωση, ο 
Πρόεδρος ή κωλυομένου αυτού ο Αντιπρόεδρος υποχρε- 
ούται να συγκαλέσει το Διοικητικό Συμβούλιο σε συνε¬ 
δρίαση εντός έξι ημερών από την υποβολή της σχετικής 
αίτησης. 

3. Το Διοικητικό Συμβούλιο συγκαλείται σε συνεδρίαση 
από τον Πρόεδρο ή εφ’ όσον αυτός κωλύεται, από τον 
Αντιπρόεδρο με γραπτή πρόσκληση στην οποία αναγρά¬ 
φονται ο τόπος, ο χρόνος και τα θέματα της ημερήσιας 
διάταξης της συνεδρίασης. Η πρόσκληση επιδίδεται 
στους συμβούλους τρεις τουλάχιστον ολόκληρες μέρες 
πριν από την ημέρα που ορίζεται η συνεδρίαση . Η πρό¬ 
σκληση δεν απαιτείται εφ’ όσον έχει καθοριστεί με από¬ 
φαση του Διοικητικού Συμβουλίου τακτές ημέρες συνε¬ 


δριάσεων γνωστές στα μέλη. Η πρόσκληση κοινοποιείται 
και στον οικείο Ο.Τ.Α. 

4. Μέλη του Διοικητικού Συμβουλίου που αδυνατούν να 
συμμετάσχουν στη συνεδρίαση υποχρεούνται να ενημε¬ 
ρώσουν άμεσα τη γραμματεία του Διοικητικού Συμβουλί¬ 
ου με ευθύνη της οποίας ειδοποιούνται τα αντίστοιχα 
αναπληρωματικά μέλη προκειμένου να παρευρεθούν 
στην συνεδρίαση. 

5. Τα θέματα που συζητούνται στις συνεδριάσεις είναι 
τα προβλεπόμενα στην ημερήσια διάταξη, την οποία κα¬ 
ταρτίζει ο Πρόεδρος. Στην ημερήσια διάταξη περιλαμβά¬ 
νονται και θέματα που τυχόν έχουν ζητήσει μέλη του Διοι¬ 
κητικού Συμβουλίου, με αίτηση τους προς τον Πρόεδρο 
του Διοικητικού Συμβουλίου, πριν από την κατάρτιση της 
ημερήσιας διάταξης. Συζήτηση και λήψη απόφασης σε 
θέμα μη προβλεπόμενο στην ημερήσια διάταξη μπορεί να 
γίνει μόνο σε εξαιρετικές και κατεπείγουσες περιπτώσεις 
και εφ’ όσον συμφωνεί στην διενέργεια της συζήτησης η 
απόλυτη πλειοψηφίατου συνολικού αριθμού μελών του. 

6. Το Διοικητικό Συμβούλιο βρίσκεται σε απαρτία όταν 
οι παρόντες αποτελούν την απόλυτη πλειοψηφία του συ¬ 
νολικού αριθμού των μελών του και αποφασίζει με την 
απόλυτη πλειοψηφία των παρόντων μελών του. Σε περί¬ 
πτωση ισοψηφίας επικρατεί η ψήφος του Προέδρου του 
Διοικητικού Συμβουλίου. Η άρνηση ψήφου ή η αποχή από 
την ψηφοφορία λογίζεται ως αρνητική ψήφος. Η ψηφο¬ 
φορία ενεργείται φανερά εκτός από τις περιπτώσεις που 
ο νόμος ρητά ορίζει να είναι μυστική και δεν επιτρέπεται 
διακοπή ψηφοφορίας για να δικαιολογήσει ο σύμβουλος 
την ψήφο του παρά μόνο μετά την ψηφοφορία με δήλωση 
του. 

7. Κατά τις συνεδριάσεις του Διοικητικού Συμβουλίου 
τηρούνται πρακτικά στα οποία καταχωρούνται υποχρεω¬ 
τικά οι γνώμες της πλειοψηφίας και της μειοψηφίας. Τα 
πρακτικά κάθε συνεδρίασης προσυπογράφονται υπο¬ 
χρεωτικά από τα παρόντα στη συνεδρίαση μέλη. 

8. Οι αποφάσεις του Διοικητικού Συμβουλίου του 
Ν.Π.Δ.Δ. με την επωνυμία ΔΗΜΟΤΙΚΟΣ ΠΑΙΔΙΚΟΣ ΣΤΑΘ¬ 
ΜΟΣ ΑΙΓΙΝΑΣ είναι εκτελεστές από τη λήψη τους και κοι¬ 
νοποιούνται άμεσα στο Δήμο Αίγινας και στο οικείο Δη¬ 
μοτικό Συμβούλιο ή όπου αλλού από το νόμο ορίζεται. 

Άρθρο 5 

Αρμοδιότητες Προέδρου του Διοικητικού Συμβουλίου 

1. Ο Πρόεδρος του Διοικητικού Συμβουλίου του 
Ν.Π.Δ.Δ. με την επωνυμία ΔΗΜΟΤΙΚΟΣ ΠΑΙΔΙΚΟΣ ΣΤΑΘ¬ 
ΜΟΣ ΑΙΓΙΝΑΣ έχει τις ακόλουθες αρμοδιότητες: 

α) Επιμελείται της εκτέλεσης των αποφάσεων του Διοι¬ 
κητικού Συμβουλίου. 

β) Συγκαλεί σε συνεδρίαση το Διοικητικό Συμβούλιο και 
εισηγείταιτα θέματα που είναι για συζήτηση. 

γ) Παρακολουθεί και κατευθύνει τη λειτουργία του νο¬ 
μικού προσώπου σύμφωνα με τις αποφάσεις του Διοικη¬ 
τικού Συμβουλίου και τις κατευθύνσεις του Δήμου. 

δ) Προΐσταταιτων υπηρεσιών του νομικού προσώπου, 
εκδίδει τις πράξεις που αφορούν το προσωπικό του και 
είναι πειθαρχικά Προϊστάμενος αυτού. 

ε) Εγκρίνει την ενέργεια δαπανών που έχουν αποφασι- 
σθεί από το Διοικητικό και εκδίδει τα χρηματικά εντάλμα¬ 
τα πληρωμώντου νομικού προσώπου. 

στ) Εκπροσωπεί το νομικό πρόσωπο σε κάθε δικαστή¬ 
ριο και δημόσια αρχή, υπογράφει τα έγγραφα και τις συμ¬ 
βάσεις του νομικού προσώπου. 

ζ) Αποφασίζει για τη λήψη έκτακτων μέτρων και υπο¬ 
βάλλει τις σχετικές αποφάσεις για έγκριση στο Διοικητικό 
Συμβούλιο. 

2. Τον Πρόεδρο εφόσον κωλύεται αναπληρώνει ο Αντι¬ 
πρόεδρος του Διοικητικού Συμβουλίου. 

Άρθρο 6 

Δικαίωμα εγγραφής και εγγραφή παιδιών 

1. Δικαίωμα εγγραφής στο Ν.Π.Δ.Δ. με την επωνυμία 
ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΑΙΓΙΝΑΣ έχουν όλα τα 
παιδιά από 2.5 ετών έως την ηλικία εγγραφής τους στο 
Δημοτικό Σχολείο, σύμφωνα με τις ειδικές προβλέψεις 
του παρόντος άρθρου, και τις αποφάσεις του Δ.Σ. απα¬ 
γορευμένης απολύτως της εγγραφής παιδιών εφόσον και 
για όσο διάστημα πάσχουν από μεταδοτικά νοσήματα. 
Παιδιά που πάσχουν από σωματικές, πνευματικές ή ψυχι¬ 
κές παθήσεις εγγράφονται στο Σταθμό εφόσον υπάρχει 
πιστοποίηση ειδικού γιατρού Κρατικού Νοσηλευτικού 
Ιδρύματος ή Ασφαλιστικού Οργανισμού ότι τούτο είναι 
ωφέλιμο για το παιδί, ότι δεν υπάρχει πρόβλημα φιλοξε¬ 
νίας του παιδιού στο Σταθμό και εφόσον ο Σταθμός δια¬ 
θέτει την αναγκαία υποδομή. 

2. Τα εγγραφόμενα παιδιά στο Ν.Π.Δ.Δ .με την επωνυ¬ 
μία ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΑΙΓΙΝΑΣ προέρχο¬ 
νται κατά κύριο λόγο από την περιοχή του Δήμου Αίγινας 
χωρίς να αποκλείεται και η περίπτωση εγγραφής παιδιών 
που ανήκουν σε Δημοσίους Υπαλλήλους που αν και δεν 
έχουν εντοπιότητα, εργάζονται σε υπηρεσίες της επαρ¬ 
χίας Αιγίνης ή για την εξυπηρέτηση ιδιαίτερα οξυμένης 
κοινωνικής ανάγκης των γονέων η οποία αιτιολογείται ει¬ 
δικά στη σχετική απόφαση του Διοικητικού Συμβουλίου. 

3. Κατά την εγγραφή επιλέγονται τα παιδιά εργαζομέ¬ 
νων γονέων και τα παιδιά που έχουν ανάγκη φροντίδας 
από διάφορα κοινωνικά αίτια (όπως π.χ. παιδιά ορφανά 
από δύο ή ένα γονέα, παιδιά άγαμων μητέρων, διαζευγ¬ 
μένων ή σε διάσταση γονέων, παιδιά που προέρχονται 
από γονείς με σωματική ή πνευματική αναπηρία, πολυτέ¬ 
κνων οικογενειών κ.α). Το Διοικητικό Συμβούλιο του νομι¬ 
κού προσώπου με αιτιολογημένη απόφαση του μπορεί να 
εξειδικεύει τα κριτήρια αυτά καθιερώνοντας τη μοριοποί- 
ησήτους. 

4. Για την εγγραφή των παιδιών στον ΔΗΜΟΤΙΚΟ ΠΑΙ¬ 
ΔΙΚΟ ΣΤΑΘΜΟ ΑΙΓΙΝΑΣ απαιτούνται τα εξής δικαιολογη- 
τικά: 

α) Αίτηση - συμπληρωμένο ερωτηματολόγιο της μητέ¬ 
ρας ή του πατέρα ή του κηδεμόνα του παιδιού. 

β) Ληξιαρχική πράξη γέννησης του παιδιού. 

γ) Βεβαίωση εργοδότη ότι και οι δύο γονείς είναι εργα¬ 
ζόμενοι με προσδιορισμό του ύψους των αποδοχών τους 
και επικυρωμένο αντίγραφο βιβλιαρίου ενσήμων των γο¬ 
νέων προκειμένου για εργαζόμενους στον ιδιωτικό τομέα. 

δ) Βεβαίωση γιατρού για την καλή σωματική πνευματι¬ 
κή υγεία του παιδιού, καθώς και πρωτότυπο βιβλιαρίου 
υγείας του με τα εμβόλια που προβλέπονται κάθε φορά 
ανάλογα με την ηλικία του παιδιού. Επίσης πρόσφατα 
αποτελέσματα φυματιοαντίδρασης. 

ε) Αντίγραφο της δήλωσης φορολογίας εισοδήματος 
του τρέχοντος οικονομικού έτους και αντίγραφο εκκαθα¬ 
ριστικού σημειώματος. 

στ) Υπεύθυνη δήλωση για την οικογενειακή κατάσταση 
των γονέων του παιδιού. 

ζ) Κάθε άλλο δικαιολογητικό που το Διοικητικού Συμ¬ 
βούλιο θεωρεί απαραίτητο. 


η) Γ ια την εγγραφή παιδιών αλλοδαπών γονέων στο 
Σταθμό εκτός των προηγουμένων δικαιολογητικών απα¬ 
ραίτητη προϋπόθεση είναι και η άδεια νόμιμης παραμο¬ 
νής στη χώρα μας, όπως αυτή αποδεικνύεται απότις ισχύ- 
ουσες κάθε φορά διατάξεις. 

5. Οι αιτήσεις εγγραφής υποβάλλονται από 20 Μαΐου μέ¬ 
χρι 15 Ιουνίου κάθε έτους και σε όλη τη διάρκεια του έτους 
εφόσον υπάρχουν κενές θέσεις. Εντός του μηνός Ιουλίου 
συνέρχεται το Διοικητικό Συμβούλιο και αφού προβεί σε 
καταρχήν εξέταση των αιτήσεων συγκροτεί ειδική επιτρο¬ 
πή επιλογής στην οποία μετέχει και το παιδαγωγικό προ¬ 
σωπικό. Η επιτροπή επιλογής συντάσσει έκθεση προς το 
Διοικητικό Συμβούλιο το οποίο σε ειδική συνεδρίαση του 
αποφασίζει για την επιλογή των φιλοξενουμένων παιδιών η 
οποία αναρτάται στο οικείο δημοτικό κατάστημα. 

6. Το Διοικητικό Συμβούλιο του νομικού προσώπου με 
την επωνυμία ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΑΙΓΙΝΑΣ 
μπορεί να εγγράψει παιδιά και πέρα από τη δυναμικότητα 
τωνλειτουργούντων Παιδικών- Βρεφονηπιακών Σταθμών 
και μέχρι ποσοστού 20% εφ’ όσον υπηρετείτο προβλεπό- 
μενο από τις διατάξεις προσωπικό και υπάρχουν οι απα¬ 
ραίτητοι χώροι. 

Παιδιά του προσωπικού του νομικού προσώπου καθώς 
και παιδιά νεοδιοριζόμενων στην περιοχή εκπαιδευτικών 
της Α' Βάθμιας και Β1 Βάθμιας Εκπ/σης μπορεί να γίνο¬ 
νται δεκτά εκπρόθεσμα και πέραν της δυναμικότητας του 
Σταθμού, υπολογιζόμενα στο ποσοστό 10% εφόσον πλη¬ 
ρούν όλες τις νόμιμες προϋποθέσεις. Γ ια την επανεγγρα- 
φή απαιτούνται όλα τα παραπάνω δικαιολογητικό πλην 
της ληξιαρχικής πράξης γέννησης του παιδιού. 

Άρθρο 7 

Διακοπή φιλοξενίας 1 

Η διακοπή της φιλοξενίας των παιδιών από τον Παιδικό 
Σταθμό ενεργείται πάντοτε με απόφαση του Διοικητικού 
Συμβουλίου του νομικού προσώπου και εφόσον συντρέ¬ 
χουν οι πιο κάτω περιπτώσεις : 

α) Όταν το ζητήσουν με αίτηση τους οι γονείς ή οι κηδε¬ 
μόνες των παιδιών. 

β) Όταν εμφανιστούν σοβαρά προβλήματα στη συμπε¬ 
ριφορά ή την υγεία των παιδιών που δεν μπορούν να αντι¬ 
μετωπιστούν από το Σταθμό, μετά από προηγούμενη επι¬ 
κοινωνία με τους γονείς και ειδικό γιατρό. 

γ) Όταν δεν καταβάλλεται από τους γονείς η οικονομι¬ 
κή τους συμμετοχή εφόσον αυτή προβλέπεται για χρονι¬ 
κό διάστημα πέραν των δύο (2) μηνών, χωρίς να υπάρχει 
σοβαρός προς τούτο λόγος και αφού πρώτα ειδοποιη¬ 
θούν να καταβάλλουν το οφειλόμενο ποσό. 

δ) Όταν κατ’ εξακολούθηση και παρά τις σχετικές έγ¬ 
γραφες ειδοποιήσεις στους γονείς αυτοί δεν συμμορφώ¬ 
νονται με το πρόγραμμα και τους όρους λειτουργίας του 
Σταθμού. 

ε) Όταν κατ’ εξακολούθηση και πέραν του ενός (1) μη¬ 
νός (συνεχόμενα) απουσιάζουν αδικαιολόγητα από τον 
Σταθμό. 

Άρθρο 8 

Πόροιτου Νομικού Προσώπου Δημοσίου Δικαίου 

Το Διοικητικό Συμβούλιο του νομικού προσώπου με την 
επωνυμίαΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΑΙΓΙΝΑΣ με¬ 
τά από πλήρως τεκμηριωμένη σύμφωνη γνώμη του Δ. Σ 
που πρέπει να είναι σύμφωνη και με τον κοινωνικό χαρα¬ 
κτήρα των παρεχόμενων υπηρεσιών, μπορεί να ορίζει μη- 

νιαία οικονομική εισφορά (τροφεία) στις οικογένειες των 
φιλοξενούμενων παιδιών, σύμφωνα με την οικονομική 
τους δυνατότητα. 

Στην περίπτωση επιβολής οικονομικής εισφοράς, αυτή 
πρέπει να γνωστοποιείται με ανάρτηση πριν την έναρξη 
του χρονικού διαστήματος υποβολής των αιτήσεων για 
εγγραφή. Με την ίδια απόφαση του, το Διοικητικό Συμ¬ 
βούλιο ορίζει τις περιπτώσεις των οικογενειών που μπο¬ 
ρούν να απαλλαγούν από την καταβολή της οικονομικής 
εισφοράς ή που θα καταβάλλουν αυτή μειωμένη. 

Άρθρο 9 

Μεταφορά παιδιών 

1. Σε περίπτωση που μεταφέρονται παιδιά στους Σταθ¬ 
μούς με μεταφορικό μέσο που αυτός διαθέτει, το Διοικη¬ 
τικό Συμβούλιο λαμβάνει όλα τα αναγκαία μέτρα για την 
πιστή τήρηση των προδιαγραφών ασφαλούς μεταφοράς. 

3. Το κόστος μεταφοράς των παιδιών καθορίζεται με 
απόφαση του Διοικητικού Συμβουλίου του νομικού προ¬ 
σώπου και μπορεί να καλυφθεί με πρόσθετη εισφορά των 
γονέων ανάλογα με την οικονομική τους δυνατότητα και 
είναι ανεξάρτητο από την οικονομική εισφορά του άρ¬ 
θρου 9 του παρόντος κανονισμού. 

Άρθρο 10 

λειτουργία του Ν.Π.Δ.Δ. 

1. Η λειτουργία του ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ 
ΑΙΓΙΝΑΣ αρχίζει την ΙηΣεπτεμβρίου και λήγει την 31η Ιου¬ 
λίου του επόμενου έτους, εκτός αντο Δ.Σ αποφασίσει για 
ειδικούς λόγους απολύτως τεκμηριωμένους την παράτα¬ 
ση λειτουργίας του Παιδικού Σταθμού εξασφαλίζοντας 
το απαιτούμενο προσωπικό. Η εβδομαδιαία λειτουργία 
του Π.Σ είναι πενθήμερη από Δευτέρα έως Παρασκευή. 

2. Ο ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΑΙΓΙΝΑΣ δεν 
λειτουργεί από 24 Δεκεμβρίου μέχρι και της 6ης Ιανουά¬ 
ριου καθώς και από τη μεγάλη Πέμπτη μέχρι την Κυριακή 
του Θωμά. 

4. Ο Σταθμός επίσης διακόπτει τη λειτουργία του κατά 
τις επίσημες αργίες των δημοσίων υπηρεσιών καθώς και 
του πολιούχου του Δήμου . 

5. Η λειτουργία του Σταθμού αρχίζει από την 7.30 ώρα 
κατά το χειμερινό ωράριο και από την 7.00 ώρα κατά το 
θερινό ωράριο και λήγει την 16:00 ώρα. Με απόφαση του 
Διοικητικού Συμβουλίου μπορεί να παρατείνεται για δύο 
(2) ώρες επιπλέον το ωράριο λειτουργίας του Σταθμού 
εφ’ όσον υπηρετεί σε αυτόν το προσωπικό που απαιτείται 
και με την υποχρέωση καταβολής αποζημίωσης σ’ αυτό ή 
σε περίπτωση αδυναμίας ανάπαυσης σε άλλη μέρα. 

Άρθρο 11 

Συγκρότηση σταθμού σε τμήματα 

1) Ο Παιδικός Σταθμός συγκροτείται σε τμήματα: 

α) τμήμα νηπίων 2.5 ετών-4.5 ετών 

β) τμήμα νηπίων 4.5 ετών.- δετών 

2) Κάθε τμήμα του Παιδικού Σταθμού εξυπηρετείται 
έως 25 παιδιά με τουλάχιστον μία (1) παιδαγωγό και μία 
βοηθό και σε κάθε περίπτωση με το παιδαγωγικό προσω¬ 
πικό που προβλέπεται κάθε φορά από τις ισχύουσες δια¬ 
τάξεις που ρυθμίζουν τα της αναλογίας παιδαγωγικού 
προσωπικού και παιδιών. 

Άρθρο 12 

Ιατρική παρακολούθηση 

1. Η παρακολούθηση της υγείας των παιδιών, αποτελεί 


παράλληλη υποχρέωση, προς την αντίστοιχη οικογενεια¬ 
κή, του νομικού προσώπου και ενεργείται από παιδίατρο 
είτε του Εθνικού Συστήματος Υγείας, είτε συνεργάτη του 
νομικού προσώπου ο οποίος επισκέπτεται αυτόν μια φο¬ 
ρά κάθε βδομάδα. 

2. Για κάθε παιδί τηρείται φάκελος Υγείας που ενημε¬ 
ρώνεται από το γιατρό. 

3. Μια (1) φορά το μήνα καλούνται οι γονείς σε ενημε¬ 
ρωτικές συγκεντρώσεις σχετικά με θέματα υγιεινής των 
παιδιών. 

4. Η περιφρούρηση της υγείας του παιδιού αποτελεί 
επίσης υποχρέωση και του λοιπού προσωπικού του Σταθ¬ 
μού, το οποίο εφαρμόζει πιστά όλα τα απαραίτητα μέτρα 
υγιεινής και ασφάλειας και ευθύνεται για κάθε αμέλεια ή 
παράλειψη που μπορεί να έχει επίπτωση στην υγεία των 
παιδιών . Το προσωπικό του Σταθμού υποβάλλεται κάθε 
τρεις (3) μήνες σε προληπτικό ιατρικό έλεγχο, εφοδιάζε¬ 
ται δε με ειδικό ατομικό βιβλιάριο υγείας που θεωρείται 
από την αρμόδια Υγειονομική υπηρεσία. 

Άρθρο 13 

Ημερήσια απασχόληση παιδιών 

1. Στον Παιδικό Σταθμό εφαρμόζεται ημερήσιο πρό¬ 
γραμμα δημιουργικής απασχόλησης που εξασφαλίζειτην 
αρμονική ψυχοσωματική ανάπτυξη των παιδιών. Στα 
πλαίσια του προγράμματος αυτού, τα παιδιά προσεγγίζο¬ 
νται με μέσο τη στοργή, το διάλογο, την επεξήγηση και 
την εμπιστοσύνη. 

*** Ρητά απαγορεύεται στο προσωπικό των Σταθμών η 
καταναγκαστική επιβολή απόψεων ή η επιβολή σωματι¬ 
κής τιμωρίας, παραβίαση δε της απαγόρευσης αυτής 
αποτελεί σοβαρότατο πειθαρχικό παράπτωμα. 

Βάση του ημερησίου προγράμματος απασχόλησης εί¬ 
ναι η κοινωνικοποίηση και η ομαλή συναναστροφή των παι¬ 
διών μεταξύ τους, η ενίσχυση της εξελικτικής τους πορεί¬ 
ας και η εμπέδωση κλίματος ελευθερίας και ασφάλειας. 

2. Το ημερήσιο πρόγραμμα είναι ευέλικτο, τηρούνται 
ορισμένα βασικά χρονικά σημεία αυτού όπως προσέλευ¬ 
ση, αναχώρηση των παιδιών, ώρες φαγητού, διαλείμμα¬ 
τος, ανάπαυσης. Ενδεικτικά το πρόγραμμα απασχόλη¬ 
σης των παιδιών είναι: 

7:00 π.μ. - 8:30 π.μ.: Υποδοχή των παιδιών. Ο παιδαγω¬ 
γός προτρέπει και ενθαρρύνει τα παιδιά να ενσωματω¬ 
θούν σε ομάδες παιχνιδιού ή απασχόλησης στις παιδα¬ 
γωγικές γωνιές δραστηριοτήτων συμβολικού χαρακτή¬ 
ρα, στις γωνιές γνώσεων (βιβλίου κ.λπ.) ή τους προτείνει 
απασχόληση με το οικοδομικό-κατασκευαστικό υλικό ή 
άλλο παιδαγωγικό υλικό. 

8:30 π.μ. - 9:00 π.μ.: (Προσευχή). Ύμνος στο δημιουργό 
και τη φύση, προετοιμασία των παιδιών για πρωινό (ομά¬ 
δες στην τουαλέτα για ατομική υγιεινή, ετοιμασία τραπε¬ 
ζαρίας). Συνεχίζεται η υποδοχή και γίνεται συζήτηση, συ¬ 
ναισθηματικές ανταλλαγές μεταξύ των παιδιών και του 
παιδαγωγού. 

9:00 π.μ. - 9:30 π.μ.: Πρωινό. Τα παιδιά- με ομάδες ερ¬ 
γασίας - συμμετέχουν στο σερβίρισμα και στην τακτοποί¬ 
ηση της τραπεζαρίας 9.30 π.μ. -10:00π.μ. Οπαιδαγωγός 
προγραμματίζει και συζητά με τα παιδιά τις δραστηριότη¬ 
τες της ημέρας 

Μουσικοκινητικές δραστηριότητες, ασκήσεις χώρου: 
10:00 π.μ. - 11:00 π.μ. Παράλληλα ή μεμονωμένα έργα- 

στήρια ζωγραφικής, κολλητικής, κουκλοθέατρου, θεατρι¬ 
κού παιχνιδιού, νερού, πηλού κηπουρικής, μαγειρικής οι¬ 
κολογικού πειραματισμού κ.λπ. ή παιδαγωγικές δραστη¬ 
ριότητες του ίδιου χαρακτήρα. 

11:00 π.μ. - 12:00π.μ.: Διάλειμμα των παιδιών-εκ περι¬ 
τροπής ανά ένα ή δύο τμήματα -διάρκειας γύρω στα 30 
λεπτά. Προετοιμασία για το μεσημεριανό (ατομική υγιει¬ 
νή) . Ελεύθερη απασχόληση στις γωνιές ή ομαδικά παιχνί¬ 
δια στην τάξη και στην αυλή, ψυχοκινητικές δραστηριό¬ 
τητες . Προανάγνωση -Προγραφή, προαρίθμηση. 

12.00 π.μ. -13:00 μ.μ. Μεσημεριανό φαγητό. Τα παιδιά 
με ομάδες εργασίες συμμετέχουν στο σερβίρισμα και την 
τακτοποίηση της τραπεζαρίας. Ατομική υγιεινή μετά το 
φαγητό-βούρτσισμα δοντιών. 

13:00 μ.μ.-13.30 μ.μ. Σταδιακή αναχώρηση των παιδιών 
που φεύγουν νωρίς. Ήσυχες δραστηριότητες (άκουσμα 
μουσικής, αφήγησης παραμυθιού, μυθοπλασία, τραγού¬ 
δι, διάβασμα βιβλίου). Δραστηριότητες στις γωνιές γνώ¬ 
σεων- πληροφόρησης. 

Παιχνίδια με το λόγο. Προαναγνωστικές ασκήσεις. Παι¬ 
χνίδια για την εξέλιξη της αντιληπτικής ικανότητες των 
παιδιών. Παντομίμα. Αυτοσχεδιασμοί, φαντασία. 

13:30 μ.μ. -15:00 μ.μ.: Ανάπαυση 

15:00 μ.μ. - 16:00 μ.μ. : Απογευματινό. Ελεύθερη απα¬ 
σχόληση. Τακτοποίηση των τάξεων. Αναχώρηση. 

Το παραπάνω πρόγραμμα προσαρμόζεται στις ιδιαιτε¬ 
ρότητες της κάθε επιμέρους ηλικίας. 

Άρθρο 14 
Διατροφή παιδιών 

1. Στα βρέφη και τα νήπια του Σταθμού παρέχεται η 
απαραίτητη ποιοτικά και ποσοτικά τροφή (πρωινό και με¬ 
σημεριανό κάθε ημέρα). 

2. Το διαιτολόγιο των παιδιών καθορίζεται σύμφωνα με 
τις σύγχρονες παιδιατρικές απόψεις για την υγιεινή τρο¬ 
φή των παιδιών. 

Ως βάση για το ποσοτολόγιο των τροφίμων και διαιτο¬ 
λογίου λαμβάνεται το κατ’ αρχήν διαλαμβανόμενο στην 
υπ’ αριθμόν Γ2α/οικ. 4108/1988 Απόφαση Υπουργού 
Υγείας Πρόνοιας και Κοινωνικών Ασφαλίσεων (ΦΕΚ 546 
τ.Β) Το πρόγραμμα διατροφής αναρτάται σε εμφανές ση¬ 
μείο του Σταθμού και ενημερώνονται σχετικά οι γονείς. 
Ιδιαίτερη μέριμνα λαμβάνεται για τη χορήγηση στα παιδιά 
νωπών φρούτων και λαχανικών, νωπού κρέατος και ψα¬ 
ριών, γαλακτοκομικών προϊόντων κ.λ.π σε επαρκείς για 
τις ανάγκες τους ποσότητες όπως επίσης και η μη χορή¬ 
γηση ειδών διατροφής που περιέχουν συντηρητικές χρω¬ 
στικές, τεχνητά γλυκαντικές κ.τ.λ ουσίες. 

3. Παρέχεται η δυνατότητα στο Σταθμό μετά από από¬ 
φαση του Δ.Σ είτε να παρασκευάζεται η τροφή των νηπίων 
σε σταθμό που θα επιλεγεί ως κέντρο διανομής και τα 
οποία θα μεταφέρονται με ασφαλή τρόπο είτε να παρα¬ 
σκευάζεται στον ίδιο. 

Άρθρο 15 
Προσωπικό 

Η πλήρωση των κενών θέσεωντου Ν.Π.Δ.Δ. με την επω¬ 
νυμία «ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΑΙΓΙΝΑΣ» γίνε¬ 
ται με τις ισχύουσες κάθε φορά διατάξεις για το διορισμό 
και την πρόσληψη προσωπικού στους Ο.Τ.Α. Α' βαθμού. 
Τα ειδικότερα τυπικά προσόντα διορισμού του προσωπι¬ 
κού είναι τα προβλεπόμενα από τα 370/1987, 22/1990 και 
50/2001 Προεδρικά διατάγματα (ΦΕΚ 11/Ν87, 7/Ν90, 


39/Ν01), όπως ισχύουν κάθε φορά. 

Άρθρο 16 

Γενικά καθήκοντα προσωπικού 

Το προσωπικό του Ν.Π.Δ.Δ. με την επωνυμία ΔΗΜΟΤΙ¬ 
ΚΟΣ ΠΑΙΔΙΚΟΣ ΣΤΑΘΜΟΣ ΑΙΓΙΝΑΣ είναι υποχρεωμένο να 
συμβάλλει με όλες τις δυνάμεις του στην εύρυθμη λει¬ 
τουργία του, να καλλιεργεί και να αναπτύσσει περαιτέρω 
τις γνώσεις του παρακολουθώντας τις επιστημονικές εξε¬ 
λίξεις και γενικά να εκτελεί τα καθήκοντα που του αναθέ¬ 
τουν ευσυνείδητα. 

Άρθρο 17 

Ειδικά καθήκοντα και αρμοδιότητες προσωπικού 

Ενδεικτικά τα καθήκοντα του προσωπικού του νομικού 
προσώπου καθορίζονται ως εξής: 1. Παιδαγωγικό προ¬ 
σωπικό : 

α) Φροντίζει για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρήσιου προγράμματος ανάλογα με την ηλικία και τις ανά¬ 
γκες τους. Απασχολεί τα παιδιά σύμφωνα με το ημερήσιο 
πρόγραμμα απασχόλησης. 

β) Εισηγείταιτις ανάγκες εφοδιασμού των αιθουσών για 
την εφαρμογή του προγράμματος με είδη (παιχνίδια, είδη 
καθαριότητας κ.λπ.) 

γ) Βοηθά τα φιλοξενούμενα παιδιά για την ικανοποίηση 
των ατομικών τους αναγκών. Παρακολουθεί τη διατροφή 
και την καθαριότητα τους, ενθαρρύνοντας την αυτοεξυ¬ 
πηρέτηση τους 

δ) Ενημερώνει τους αρμοδίους και τον παιδίατρο για 
κάθε ύποπτο, σχετικά με την υγεία τους,περιστατικό. 

ε) Τηρεί βιβλίο παρουσίας των παιδιών και ενημερώνει 
αρμοδίως για τις καθυστερήσεις παιδιών στην προσέλευ¬ 
ση τους είτε στις απουσίες τους. 

στ) Λόγω της άμεσης επαφής του με τα παιδιά προσφέ¬ 
ρει σε αυτά με υπομονή και στοργή όλες τις δυνατότητες 
για να αναπτύξουν την προσωπικότητα τους επιδιώκο¬ 
ντας συνεχώς να δημιουργήσουν σε αυτά ικανότητα συ¬ 
γκέντρωσης, αυτενέργειας, εμπιστοσύνη στον εαυτό 
τους και στις προσωπικές δυνατότητες τους. Σε καμία πε¬ 
ρίπτωση και για οποιοδήποτε λόγο δεν επιτρέπεται η κα¬ 
κή μεταχείριση των παιδιών (σωματική ποινή). 

ζ) Ενημερώνει μια (1) φορά το μήνα τους γονείς για τη 
γενική, σφαιρική εξέλιξη του παιδιού τους και διατηρεί 
αρμονική σχέση με αυτούς. 

2. Βοηθός Παιδαγωγού : 

Βοηθάει το προσωπικό της προηγούμενης παραγρά¬ 
φου σε όλα τα καθήκοντα του σύμφωνα με τις οδηγίες 
που παίρνει από αυτό. Στην περίπτωση απουσίας του 
προσωπικού της προηγούμενης παραγράφου Αντικαθι¬ 
στά αυτό απευθυνόμενη στον υπεύθυνο του Σταθμού για 
βοήθεια και υποστήριξη. 

3. Ο/Η Κοινωνική Λειτουργός: Συμβάλλει στην πρόληψη 
ή αντιμετώπιση προβλημάτων των παιδιών κάθε Σταθμού 
και των οικογενειών τους εφόσον στην τελευταία περί¬ 
πτωση αυτό ζητηθεί ή είναι εκ των πραγμάτων αναγκαίο. 
Πραγματοποιεί τις κοινωνικές έρευνες σε συνεργασία με 
το παιδαγωγικό προσωπικό με το οποίο βρίσκεται σε συ¬ 
νεχή επαφή. Συνεργάζεται με τον Παιδίατρο του Σταθ¬ 
μού. 

4. Μαγείρισσα ή Μάγειρας 

α) Είναι υπεύθυνη / νος για το μαγειρείο και την επιμε¬ 
λημένη και έγκαιρη παρασκευή του φαγητού σύμφωνα με 

το διαιτολόγιο. Επιμελείται ιδιαιτέρως για την τήρηση 
όλων των όρων υγιεινής στους χώρους παρασκευής του 
φαγητού, εισηγούμενη / νος κάθε σχετικό δελτίο 
β) Παραλαμβάνει καθημερινά από το Διαχειριστή βάσει 
υπηρεσιακού σημειώματος την αναγκαία ποσότητα υλι¬ 
κών για το ημερήσιο φαγητό με βάση το διαιτολόγιο και 
αφού υπογράψει το σχετικό δελτίο 
γ) Τακτοποιείτο μαγειρικά σκεύη και είδη εστιάσεως και 
φροντίζει για την καλή κατάσταση τους ευθυνόμενος για 
κάθε απώλεια ή αδικαιολόγητη καταστροφή 
δ) Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου. 

5) Η Βοηθός Μαγείρου ή Μαγείρισσας Τραπεζοκόμος 
φροντίζει τη διανομή του φαγητού, βοηθά το παιδαγωγι¬ 
κό προσωπικό στη διανομή του φαγητού στα παιδιά και 
φροντίζει για τη συγκέντρωση των ειδών εστίασης μετά 
το τέλος του. Επίσης βοηθά το μάγειρα ή τη μαγείρισσα 
στην προετοιμασία του φαγητού. 

6) Το προσωπικό Καθαριότητας -βοηθητικών εργασιών, 
εκτελεί τις εργασίες καθαριότητας των εσωτερικών και 
εξωτερικών χώρων καθώς και κάθε άλλη βοηθητική εργα¬ 
σία που του ανατίθεται από τον υπεύθυνο του Σταθμού. 
Χρησιμοποιεί υλικά καθαριότητας που παραλαμβάνει 
από το Διαχειριστή με υπηρεσιακό σημείωμα. 

7) Ο Παιδίατρος που συμβάλλεται με το Σταθμό με σύμ¬ 
βαση έργου, έχει τις ακόλουθες υποχρεώσεις: 

α) Εξετάζει κατά διαστήματα κατ’ ελάχιστο όριο μια φο¬ 
ρά την εβδομάδα όλα τα παιδιά των Σταθμώντου νομικού 
προσώπου, και παρακολουθεί την ανάπτυξη τους, σημει¬ 
ώνοντας τις παρατηρήσεις του στην ατομική καρτέλα κά¬ 
θε παιδιού 

β) Παρακολουθεί συνεργαζόμενος με τον/την Κοινωνι¬ 
κή Λειτουργό και τον/ την Ψυχολόγο την ψυχοσωματική 
υγεία και ανάπτυξη των παιδιών. 

γ) Εισηγείται για τη δυνατότητα επιστροφής στον Σταθ¬ 
μό παιδιού που απούσιασε από σοβαρή ασθένεια με βάση 
το ιατρικό πιστοποιητικό που προσκομίζεται από τους γο¬ 
νείς και την προσωπική του εξέταση. 

δ) Υποδεικνύει τα μέτρα που πρέπει να ληφθούν για την 
υγιεινή των παιδιών και για την υγειονομική κατάσταση 
των Σταθμών. Διατηρεί σε κάθε Σταθμό πρόχειρο φαρμα¬ 
κείο και για οποιοδήποτε έκτακτο περιστατικό πρέπει να 
σπεύδει για την παροχή των υπηρεσιών του. 

8) Ο/ Η Ψυχολόγος του Σταθμού, εφόσον υπηρετεί, πα¬ 
ρέχει συμβουλευτικές υπηρεσίες σε θέματα ψυχολογικής 
υποστήριξης παιδιών και γονέων συνεργαζόμενος στενά 
με τον Παιδίατρο, τον/ την Κοινωνική Λειτουργό και το 
παιδαγωγικό προσωπικό. Επίσης βοηθά και συμβουλεύει 
το παιδαγωγικό προσωπικό για την καλύτερη απόδοση 
στην εργασία τους με διαλέξεις, συζητήσεις και ιδιαίτε¬ 
ρες συναντήσεις. 

9) Ο Οδηγός επιλαμβάνεται για την ασφαλή μεταφορά 
των φιλοξενουμένων παιδιών προς και από το Σταθμό, εί¬ 
ναι υπεύθυνος για την καλή συντήρηση και καθαριότητα 
του αυτοκινήτου του Σταθμού και οφείλει να τηρεί σχολα¬ 
στικά τον Κώδικα Οδικής Κυκλοφορίας και τους όρους 
ασφαλούς μεταφοράς παιδιών. Εκτελεί εξωτερικές εργα¬ 
σίες του νομικού προσώπου στο μεσοδιάστημα των μετα¬ 
φορών. 

10) Τη Διοικητική και Οικονομική εργασία του Νομικού 
Προσώπου ασκεί Διοικητικός υπάλληλος και εάν δεν υπάρ¬ 
χει, τα καθήκοντα αυτά ασκεί ο προϊστάμενος ή οριζόμενος 
υπάλληλος ομόφωνα με το άρθρο 109 του ν. 1188/ 1981, 


όπως ισχύει κάθε φορά. 

Ο ανωτέρω υπάλληλος ή ο προϊστάμενος του Παιδικού 
Σταθμού, ασκεί τα ακόλουθα καθήκοντα 

Α) Είναι υπεύθυνος για τη προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεση 
τους καθώς και για τη λοιπή εν γένει περιουσία του Σταθ¬ 
μού, σύμφωνα με τις εκάστοτε αποφάσεις του Διοικητι¬ 
κού Συμβουλίου. 

Β) Συντάσσει τις μισθοδοτικές καταστάσεις του προ¬ 
σωπικού του Σταθμού και υπολογίζει με βάση τις ισχύου- 
σες διατάξεις τυχόν πρόσθετες αμοιβές (υπερωρίες κλπ) 
που προκύπτουν. 

Γ) Τηρεί όλα τα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές. 

Δ) Ο έλεγχος της ταμειακής διαχείρισης του Νομικού 
Προσώπου ασκείται από την ειδική ταμειακή υπηρεσία 
του Δήμου ή την αντίστοιχη Δ.Ο.Υ. που ασκεί τη διαχείρι¬ 
ση του Δήμου. 

Ε) Είναι υπεύθυνος για την τήρηση γενικά των λογαρια¬ 
σμών του νομικού προσώπου τη συγκέντρωση των παρα¬ 
στατικών στοιχείων, όλωντων δικαιολογητικών εισπράξεων 
και πληρωμών έτσι ώστε να είναι ευχερής ο έλεγχος των 
εσόδων κι εξόδων σε οποιοδήποτε χρόνο. 

Στ) Συνεργάζεται με τον Προϊστάμενο του νομικού προ¬ 
σώπου για την κατάρτιση του Προϋπολογισμού, του απο¬ 
λογισμού και του ισολογισμού του Νομικού Προσώπου ει- 
σηγούμενος εγκαίρως τυχόν αναμόρφωση του. Ζ) Εκτε¬ 
λεί κάθε άλλη εργασία διοίκησης και διαχείρισης που του 
ανατίθεται 

Άρθρο 18 

Ειδικοί κανόνες για το προσωπικό 

1. Οι ώρες προσέλευσης και αποχώρησης του προσω¬ 
πικού του νομικού προσώπου καθορίζονται με ειδική από¬ 
φαση του Διοικητικού Συμβουλίου και είναι ανάλογες με 
το ωράριο εργασίας και τις ώρες λειτουργίας του Σταθ¬ 
μού. 

2. Απαγορεύεται η απομάκρυνση του προσωπικού από 
το Σταθμό κατά τις εργάσιμες ώρες. Εφόσον συντρέχουν 
ιδιαίτερα σοβαροί προσωπικοί ή υπηρεσιακοί λόγοι επι¬ 
τρέπεται η ολιγόωρη απομάκρυνση του υπαλλήλου, μετά 
από ειδική άδεια του Προϊσταμένου. 

3. Το προσωπικό δικαιούται διατροφής από το ίδιο φα¬ 
γητό που παρασκευάζεται για τα φιλοξενούμενα παιδιά. 
Η διατροφή αυτή δεν θεωρείται έμμεση μισθολογική πα¬ 
ροχή του προσωπικού, αλλά αποβλέπει στην εξυπηρέτη¬ 
ση της ομαλής λειτουργίας του Σταθμού. Κατά συνέπεια 
δεν επιτρέπεται η χορήγηση στο προσωπικό, φαγητού σε 
χρήμα ή είδος ή χωριστή παρασκευή φαγητού για το προ¬ 
σωπικό. 

Άρθρο 19 

Προϋπολογισμός - Διαχείριση- Έργα - Προμήθειες 

1. Ο Π ροϋπολογισμός εσόδων και εξόδων του Ν ΠΔΔ με 
τη ν επω νυ μία ΔΗ Μ ΟΤΙ ΚΟΣ Π ΑΙΔΙΚΟΣ ΣΤΑΘ Μ ΟΣ ΑΙΓΙΝ ΑΣ 
προσδιορίζει τα έσοδα και καθορίζει τα όρια των εξόδων 
για κάθε οικονομικό έτος το οποίο αρχίζει την πρώτη Ια¬ 
νουάριου και λήγει την 31η Δεκεμβρίου κάθε έτους. 

2. Ο Προϋπολογισμός εγκρίνεται από το Διοικητικό 
Συμβούλιο του νομικού προσώπου και για τη λήψη της 
σχετικής απόφασης απαιτείται η σύμφωνη γνώμη του Δη¬ 
μοτικού Συμβουλίου με ανάλογη εφαρμογή των σχετικών 

με τις εγκρίσεις προϋπολογισμών διατάξεων. 

3. Οι διατάξεις που ισχύουν για τους Δήμους σχετικά με 
τον Προϋπολογισμό, τον απολογισμό, την ταμειακή υπη¬ 
ρεσία, τα δάνεια, την περιουσία και την εν γένει διαχείρι¬ 
ση εφαρμόζονται και στον Παιδικό Σταθμό . 

4. Γιατα έργα και τις μελέτες έργων του Ν.Π.Δ.Δ. με την 
επωνυμία ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΑΙΓΙΝΑΣ 
εφαρμόζονται οι διατάξεις περί έργων και μελετών Οργα¬ 
νισμών Τοπικής Αυτοδιοίκησης. 

5. Οι προμήθειες του Ν.Π.Δ.Δ. με την επωνυμία ΔΗΜΟ¬ 
ΤΙΚΟΣ ΠΑΙΔΙΚΟΣ ΣΤΑΘΜΟΣ ΑΙΓΙΝΑΣ εκτελούνται σύμ¬ 
φωνα με τις κάθε φορά ισχύουσες διατάξεις περί προμη¬ 
θειών των Ο.Τ.Α. 

6) Κατά την εκτέλεση του Προϋπολογισμού και σε όλη 
τη διάρκεια του οικονομικού έτους, το Διοικητικό Συμ¬ 
βούλιο του νομικού προσώπου έχει ιδιαίτερη υποχρέωση 
να μεριμνά για την κάλυψη των δαπανώνπου αποσκοπούν 
στη βασική εκπλήρωση του σκοπού του νομικού προσώ¬ 
που και να ενεργεί την εν γένει διαχείριση με πιστή τήρη¬ 
ση των διαδικασιών που προβλέπονται από την ισχύουσα 
νομοθεσία. 

Άρθρο 20 

Κάθε θέμα που αναφέρεται στη λειτουργία των Παιδι¬ 
κών Βρεφονηπιακών Σταθμών και δεν περιλαμβάνεται 
στον παρόντα Κανονισμό ρυθμίζεται με απόφαση του Δι¬ 
οικητικού Συμβουλίου του νομικού προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Σεπτεμβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 39417/2385 (3) 

Λήψη μέτρων για ομαλή και ασφαλή διεξαγωγή οδικής κυ¬ 
κλοφορίας στο εμπορικό κέντρο της Ξάνθης. 

Ο ΝΟΜΑΡΧΗΣ ΞΑΝΘΗΣ 

Έχοντας υπόψη: 

1. Τις διατάξεις της παραγρ. 6του άρθρου 52 του ν. 2696/ 
1999 (ΦΕΚ 57Α'/1999) «Κύρωση του Κώδικα Οδικής Κυ¬ 
κλοφορίας». 

2. Την υπ’ αριθμ. 31/7.3.2005 απόφαση του Νομαρχια¬ 
κού Συμβουλίου του Ν.Δ. Ξάνθης. 

3. Την ανάγκη λήψης μέτρων για την ανακούφιση της 
κυκλοφορίας του εμπορικού κέντρου της Ξάνθης, απο¬ 


φασίζουμε: 

Γιατην ανακούφιση και την ομαλή και ασφαλή διεξαγω¬ 
γή της οδικής κυκλοφορίας, κατά τις ημέρες λειτουργίας 
της αγοράς, στο εμπορικό κέντρο της Ξάνθης που προσ¬ 
διορίζεται από τις οδούς συμπεριλαμβανομένων και των 
αντίστοιχων τμημάτων αυτών: 4ης Οκτωβρίου - Ηπείρου - 
Μεσολογγίου-Γκιφόρν-ΑνδρέουΔημητρίου (έωςτην Κα¬ 
βάλας) - Καβάλας - 28ης Οκτωβρίου (από το ύψος της Κα¬ 
βάλας) - Μ. Ρεύματος - Μπρωκούμη - Πλατεία Μπαλτατζή 
- Μιχ. Καραολή - Βελισσαρίου - Μιαούλη - Υψηλάντου - 
Παν. Τσαλδάρη -Ύδρας - Βασ. Σοφίας (από το ύψος του 
Πανεπιστημίου) - Βενιζέλου (ως ο συνημμένος χάρτης), 
λαμβάνονται τα παρακάτω περιοριστικά μέτρα: 

Α. Στο εμπορικό κέντρο της Ξάνθης: 

1. Απαγορεύεται η είσοδος και η κυκλοφορία φορτηγών 
αυτοκινήτων επιτρεπόμενου μικτού βάρους άνω των 3,5 ί 
από τις 10:00 μέχρι τις 15:00 καθημερινά και κάθε Τρίτη 
και Πέμπτη από 17:00 έως 20:30. 

2. Απαγορεύεται η είσοδος και η κυκλοφορία γεωργι¬ 
κών ελκυστήρων, μηχανημάτωνέργου, αυτοκινήτων απο¬ 
κομιδής απορριμμάτων και μεταφοράς καυσίμων κατά τις 
ώρες λειτουργίας της αγοράς. 

Β. Από τις παραπάνω απαγορεύσεις εξαιρούνται τα αυ¬ 
τοκίνητα των υγειονομικών υπηρεσιών, της μαζικής μετα¬ 
φοράς προσώπων και του τύπου. 

Γ. Επιτρέπεται να κυκλοφορήσουν κατ’ εξαίρεση οχήμα¬ 
τα, που χρησιμοποιούνται για τις ανάγκες δομικών έργων 
ή παρόμοιων εργασιών, για έργα που εκτελούνται στην 
ως άνω περιοχή και αποκομιδής απορριμμάτων, κατόπιν 
της σχετικής άδειας από το οικείο Τμήμα Τροχαίας, μετά 
και απλή γνώμη των φορέων δημοσίων συγκοινωνιών. 

Δ. Οι παραβάτες των παραπάνω μέτρων τιμωρούνται 
σύμφωνα με τις διατάξεις της παραγρ. 6 του άρθρου 52 
του ν. 2696/1999. 

Η παρούσα ισχύει από την επόμενη της δημοσίευσης 
της, δύο (2) ημέρες, στον τοπικό τύπο. Στα σημεία εισό¬ 
δου του εμπορικού κέντρου θα τοποθετηθούν οι προβλε- 
πόμενες ενημερωτικές πινακίδες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 31 Αυγούστου 2005 

Ο Νομάρχης 
ΓΕΩΡΓΙΟΣ ΠΑΥΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






